
RAPORT DE SPECIALITATE
privind rectificarea bugetului de venituri și cheltuieli al 
Clubului Sportiv Drobeta Turnu Severin

Având în vedere necesitatea asigurării resurselor financiare necesare desfășurării în condiții corespunzătoare a activității Clubului Sportiv Drobeta Turnu Severin și necesitatea corelării prevederilor bugetare cu veniturile realizate și cu necesitățile de finanțare ale instituției, se propune rectificarea bugetului de venituri și cheltuieli pentru anul 2026.
Rectificarea bugetului are în vedere următoarele modificări:
1. Venituri provenite din sponsorizări
Ca urmare a încasării unor venituri provenite din sponsorizări, în sumă de 65.000 lei, se propune majorarea bugetului de venituri și cheltuieli cu această sumă.
Suma va fi utilizată pentru finanțarea cheltuielilor necesare desfășurării activității Clubului Sportiv Drobeta Turnu Severin, fiind prevăzută la articolul bugetar 20.30.30 – Alte cheltuieli cu bunuri și servicii.
2. Redistribuirea creditelor bugetare între trimestre
În vederea asigurării disponibilului de credite bugetare necesar efectuării cheltuielilor în trimestrul III al anului 2026, se propune redistribuirea sumei de 235.000 lei la articolul bugetar 20.30.30 – Alte cheltuieli cu bunuri și servicii, după cum urmează:
- diminuarea creditelor bugetare aferente trimestrului IV cu suma de 235.000 lei;
- majorarea creditelor bugetare aferente trimestrului III cu suma de 235.000 lei.
Modificarea reprezintă o redistribuire a creditelor bugetare între trimestre și nu modifică nivelul anual al creditelor aprobate la articolul 20.30.30.
3. Redistribuirea creditelor de la articolul  20.01.07
În bugetul inițial al Clubului Sportiv Drobeta Turnu Severin nu a fost prevăzut articolul bugetar 71.01.02 – Mașini, echipamente și mijloace de transport.
Având în vedere necesitatea achiziționării unor echipamente și dotări necesare activității clubului, se propune diminuarea creditelor bugetare la articolul 20.01.07 - Transport cu suma de 13.000 lei si redistribuirea acestei sume astfel:
· 8.300 lei pentru introducerea in buget a articolului 71.01.02 - Masini, echipamente si mijloace de transport;
· 4.700 lei pentru majorarea creditelor bugetare la articolul 20.30.30 - Alte cheltuieli cu bunuri si servicii.
Suma de 8.300 lei prevăzută la articolul 71.01.02 este necesară pentru achizitionarea unei mașini profesionale de produs cuburi de gheață în limita creditelor aprobate și cu respectarea prevederilor legale aplicabile.
Redistribuirea celor 13.000 lei nu modifică nivelul total al bugetului, reprezentând o reașezare a creditelor bugetare în funcție de necesitățile de cheltuieli ale institutiei.
Față de cele prezentate, se propune aprobarea rectificării bugetului de venituri și cheltuieli al Clubului Sportiv Drobeta Turnu Severin pentru anul 2026, prin:
- majorarea bugetului cu suma de 65.000 lei, reprezentând venituri din sponsorizări;
- redistribuirea sumei de 235.000 lei de la trimestrul IV la trimestrul III, la articolul 20.30.30;
- diminuarea articolului 20.01.07 cu suma de 13.000 lei;
- introducerea articolului 71.01.02 cu suma de 8.300 lei;
- majorarea articolului 20.30.30 cu suma de 4.700 lei.
Modificările propuse sunt necesare pentru asigurarea resurselor financiare și a unei execuții bugetare corespunzătoare, în concordanță cu necesitățile actuale ale Clubului Sportiv Drobeta Turnu Severin.

